open-index/open-wikipedia-markdown huggingface dataset:
באנהורוואטי

**באנהורוואטי** (בהונגרית: **Bánhorváti**) הוא כפר במחוז בורשוד-אבאוי-זמפלן שבצפון־מזרח הונגריה. בכפר ישנן מספר כנסיות מרשימות. הכפר נוסד ב-1950 כתוצאה מאיחוד שני הכפרים באנהורוואט (Bánhorvát) ובאנפלווה (Bánfalva).
כמו רבים באירופה גם בבאנהורוואטי חל פיחות באוכלוסייתו. כך, בשנת 1990 היו בכפר 1,751 איש ואוכלוסייתו ירדה עד ל־1,263 תושבים בשנת 2023.

## הקהילה היהודית
בבאנהורוואטי קיים בית קברות יהודי ישן שמעיד על המצאות היהודים בכפרים המרכיבים את הכפר מתחילת המאה ה-19 ועד להרצחם בשואת יהודי הונגריה.
הטבלה להלן מראה את השינויים במספר היהודים לאורך השנים בשטח הנוכחי של הכפר

## קישורים חיצוניים

* 
* בית הקברות היהודי בבאנהורוואטי 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
טלאוצרס

**טלאוצרס** (שם מדעי: *Teleoceras*; מילולית: "קרן מושלמת": "keratos" - קרן, "teleos" - מושלם) הוא סוג קדום של קרנף אשר חי במצרים, דרום צרפת ובאמריקה הצפונית. מאובניו התגלו בנברסקה בתצורות בהם השתמרו מאות קרנפים כאלה, אשר מתו יחדיו והשתמרו במצב מתקדם, לרבות עגל המנסה לינוק מאמו. הוא חי בין תחילת המיוקן עד הפליוקן ושרד עד לתחילת הפליסטוקן מלפני 16-2.6 מיליון שנה.

יונק זה היה עגלגל בעל גוף חביתי דמוי היפופוטם ורגליים קצרות בהרבה מהקרנפים המודרניים וייתכן מאוד שהיה שוכן בביצות ובאגמים ועולה ליבשה לעיתים רחוקות. הוא הגיע לאורך 3 מטרים ולמשקל של 1.8 טון. הוא היה בעל ראש קטן עם קרן קטנה מאוד בקצה. 

למרות גודלו הוא נטרף בידי טורפים גדולים מתקופתו כמו תנינאים יבשתיים גדולים, הברבורופליס (Barbourofelis) וההאינדון, כולם בעלי נשיכה חזקה מאוד עם ניביהם הגדולות.

## בתרבות
הטלאוצרס נראה בשניים מפרקי הסדרה פלאווורלד ששודרה בין 1994-1997.

## קישורים חיצוניים

קטגוריה:בעלי חיים שתוארו ב-1894
קטגוריה:טקסונים שתוארו בידי ג'ון בל האטצ'ר
קטגוריה:קרנפיים פרהיסטוריים
קטגוריה:מגה-פאונה של הפלייסטוקן באמריקה הצפונית
קטגוריה:מגה-פאונה של הפלייסטוקן באפריקה
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפלייסטוקן באפריקה
קטגוריה:יונקים שחיו בפלייסטוקן באירופה
קטגוריה:יונקים שחיו בפלייסטוקן באסיה
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1894
אסקימוסים בגליל

**אסקימוסים בגליל** הוא סרט קולנוע ישראלי מסוגת דרמה קומית משנת 2007 בבימויו של יונתן פז לפי תסריט של יהושע סובול המבוסס על סיפור של יונתן פז.

העלילה היא על סופו של קיבוץ ותיק ומבודד במרומי הגליל, שנקלע לחובות כבדים, הוכרז כפושט רגל וננטש על ידי חבריו בין לילה. 12 קשישים חברי הקיבוץ ננטשים לגורלם לבדם בבית האבות בקיבוץ כמו אסקימוסים קשישים הננטשים למות. הסרט צולם בקיבוץ יחיעם.

הסרט השתתף בפסטיבל הסרטים הבין-לאומי בטורונטו, ובפסטיבל הסרטים העולמי במונטריאול. הוא היה מועמד לפרס אופיר אך לא זכה.

## תקציר העלילה
12 קשישים הנמצאים ביחד בבית אבות בקיבוץ בגליל, קמים בבוקר אחד ונוכחים לדעת שאין חשמל, אין מים, אין אוכל ואין עיתונים. הם מסתכלים החוצה ורואים שהקיבוץ נטוש. חברי הקיבוץ נקלעו לחובות של עשרות מיליוני שקלים ונטשו את המקום עם רכושם מפחד המעקלים. במקום נשאר רק פועל סיני אחד. הקשישים מחליטים להתארגן בעצמם. הם מתרחצים במים שנותרו בברכת השחייה.

ברקה (אילן תורן) ויוסקה (גבי עמרני) מגיעים בקלנועית למטבח ומרוקנים אותו מן המזון שנשאר בו. פייבל (שמואל שילה) מוצא פרה שנשכחה, חולב אותה ומביא את החלב לקשישים.

הם מוצאים את מקום הבאר הישנה, פותחים את השיבר ומים מתחילים להגיע לבית האבות. רזניק החשמלאי (הוגו ירדן) מצליח להפעיל את הגנרטור ולספק חשמל.

לקיבוץ מגיע הליקופטר ומתוכו יורדים יזם הנדל"ן שפילמן (דביר בנדק) מזכירתו לימור (עדי גילת) והבנקאי אזולאי (עופר זוהר). שפילמן מבקש לקנות את הקיבוץ מהבנק, בעל הנכס, להרוס אותו ולבנות על השטח כפר נופש עם צימרים, ספא וקזינו. הוא בטוח שאין אנשים במקום אבל להפתעתו הוא נפגש עם קבוצת הקשישים. בתחילה הוא זועם על אזולאי, ורוצה להסתלק, אך מזכירתו הערמומית לימור (עדי גילת) מציעה לו "קומבינה" - הם יעבירו את הקשישים לבית אבות מחוץ לקיבוץ וידאגו לכל מחסורם לכל ימי חייהם, ואת ההוצאות הם יקזזו ממחיר הנכס. לבנקאי אין ברירה והוא מסכים לתנאים אבל הקשישים ובראשם יולק (שמעון ישראלי) מתנגדים ואומרים שלא יזוזו משם.

פייגה (חנה רוט) אשתו של יולק מארגנת שיחת חברים כמו שנהגו בקיבוץ ומבקשת הצבעה אם לקבל את הצעת שפילמן או לא. התוצאה היא תיקו.

מונדק (מוסקו אלקלעי) הסובל מדמנציה קלה, מטפס על מגדל הסילו לחרדתם של הקשישים, עד שברקה ויוסקה מצליחים לטפס ולהוריד אותו משם.

יוסקה הוא האקטיביסט בין הקשישים ורוצה לפעול בכוח. הוא חושף בפני חבריו את סליק הנשק הישן שבקיבוץ. מסתבר שרוב כלי הנשק בסליק אינם תקינים, אך יוסקה מוצא שם בראונינג 0.3 תקין ומרכיב אותו בתוך עמדה ליד שער הקיבוץ. ביחד עם רזניק הוא מכין מטען נפץ מחוץ לשער, המחובר בכבל להפעלה מן העמדה.

ניישקה (לאה שלנגר) נזכרת במאהב העבר העשיר שלה, הנמצא כיום בשווייץ. היא מתקשרת אליו ומבקשת עזרה אבל מסתבר לה שהוא סובל מאלצהיימר. בלילה האחרון כולם צופים בסרטים שצילם יולק מחיי הקיבוץ ומזהים את עצמם. יולק המדוכא מת מצער בעת ההקרנה.

למחרת מגיעה שיירת בולדוזרים כדי להרוס את הקיבוץ. יוסקה פותח לעברם באש מהמקלע ומפעיל את מטען הנפץ אך לבסוף מצליחים הבולדוזרים להיכנס לקיבוץ, והקשישים הובסו.

הקשישים המובסים עוזבים את הקיבוץ במיניבוס שנוסע לאורך שיירת הבולדוזורים הנכנסים לקבוץ כדי להתחיל את ההריסה, והם שרים זמר נוגה.

## שחקנים

## קישורים חיצוניים

*
*
*
* - ביקורת
## הערות שוליים

קטגוריה:סרטי 2007
קטגוריה:סרטים בעברית
קטגוריה:סרטי דרמה ישראליים
קטגוריה:זקנה בקולנוע
קטגוריה:הקיבוץ בתרבות ובאמנות: סרטים
קטגוריה:סרטי יונתן פז
קטגוריה:סרטים ישראליים משנת 2007
פסגת אופרוס

**פסגת אופרוס** או **פסגת אופרוז** (באנגלית: **Operose Peak**) היא פסגה המתנשאת מעל עמק אונום, דרומית מערבית לפסגת דרק ברכס בריטניה שבאנטארקטיקה. 

גובהה של הפסגה 2,130 מטרים מעל פני הים. 

לפסגת מדרונות תלולים המורכבים מאבן חול. הפסגה עשויה מדולוריט.  

## היסטוריה
### מקור השם

שמה של הפסגה מקורו במילה הלטינית "operose" ("אופרוזה") שפירושה "במאמץ רב" או "בעמל רב". 

השם ניתן לפסגה בהתייחס למורדותיה התלולים, ובמאמץ הרב שנדרש לטפס עליהם.

## קישורים חיצוניים
* פסגת אופרוס באתר הסקר הגאולוגי של ארצות הברית
* פסגת אופרוס באתר הגאזט האנטארקטי של ממשלת אוסטרליה
* פסגת אופרוס באתר הגאזט האנטארקטי המשווה SCAR
* תחזית מזג אוויר עדכנית ארוכת טווח עבור פסגת אופרוס

## הערות שוליים

אופרוס
אופרוס
אלן צ'אסטנט

**אלן מייקל צ'אסטנט** (; נולד בשנת 1961) הוא פוליטיקאי ואיש עסקים אשר כיהן בין השנים 2016–2021 כראש ממשלת סנט לוסיה.

בשנים 2006–2011 כיהן צ'אסטנט כשר התיירות. בשנת 2011 ניסה צ'אסטנט להתמודד לפרלמנט ללא הצלחה. בשנת 2013 נבחר להנהיג את מפלגת הפועלים שהובילה את האופוזיציה. בשנת 2016 נבחר לראשות הממשלה והושבע לתפקידו ב-7 ביוני. סיים את תפקידו ב-28 ביולי 2021, לאחר שהפסיד לפיליפ פייר בבחירות הכלליות של סנט לוסיה.

## קישורים חיצוניים

קטגוריה:ראשי ממשלת סנט לוסיה
קטגוריה:שרי חוץ
קטגוריה:מלונאים
קטגוריה:שרי תיירות
קטגוריה:שרי אוצר
קטגוריה:אנשי עסקים
קטגוריה:בוגרי אמריקן יוניברסיטי
קטגוריה:ילידי 1961
באנרבה

**באנרבה** (בהונגרית: **Bánréve**) הוא כפר במחוז בורשוד-אבאוי-זמפלן שבצפון מזרח הונגריה.

בבאנרבה התגוררו מעט יהודים בסוף המאה ה-19 ובתחילת המאה ה-20 ובמקום היה בית קברות יהודי שנחרב.

בשנת 1944 נרצחו יהודים רבים מהכפר בשואת יהודי הונגריה.

## קישורים חיצוניים

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
בצ'קהאזה

**בצ'קהאזה** (בהונגרית: **Becskeháza**) הוא כפר זעיר במחוז בורשוד-אבאוי-זמפלן שבצפון מזרח הונגריה.

בצ'קהאזה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, במפקד בשנת 1990 היו בכפר 77 איש ואוכלוסייתו ירדה בהדרגה עד ל-27 תושבים בשנת 2015, נכון לשנת 2021 חיים בכפר 43 תושבים.

## יהודי בצ'קהאזה
בבצ'קהאזה חיו יהודים בתקופות זמן שונות ובמקום היה בית קברות יהודי שם נשארה עדיין מצבה יהודית אחת.

## קישורים חיצוניים

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
ברבורופליס

[ממוזער|שלד של ברבורופליס תוקף [טלאוצרס]]
**ברבורופליס** (שם מדעי: *Barbourofelis*) הוא סוג של טורף דמויי חתול נכחד ממשפחת הברבורופליים (בעבר שויך למשפחת הנימרווידיים) אשר חי בצפון אמריקה מסוף המיוקן, לפני כ-13.6-5.3 מיליון שנה מזמננו. מאובניו הוגדרו ב-1970 בידי החוקר ברטרנד שולץ.

הברבורופליס היה טורף גדול הקרוב מעט לחתוליים והגיע לגודל של אריה במינים הגדולים (כ-300 ק"ג), בעוד המינים הקטנים ביותר הגיעו למשקל 60 ק"ג. הוא דמה לחתול בעל פנים גדולות עם ניבי חרב מגודלות ו"נדנים" בלחייו עבורם. גובהו בכתפיו הגיע ל-90 ס"מ והוא היה חסון מאוד והשתמש בכוח כתפיו ובטפריו כדי להפיל טרף גדול ארצה ולהרוג אותו בנעיצת הניבים הגדולות לעורו. טכניקת הציד שלו דמתה מאוד לזו של הסמילודון.

הברבורופליס היה טורף-העל בערבות הרחבות, או הפרריות, של אמריקה הצפונית, בהם רעו מינים שונים של גמליים, סוסיים קדומים, כליקותריים וקרנפיים קטנים ונמוכים. באזור חיו גם טורפים אחרים כמו הדוב אגריותריום (Agriotherium), הכלב אפיסיון, ההאינדון וכמה חתולים שנחרבים.

## קישורים חיצוניים

קטגוריה:ברבורופליים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
יוג'ין אנסה

**יוג'ין אנסה** (באנגלית: **Eugene Ansah**; נולד ב-16 בדצמבר 1994) הוא כדורגלן גנאי המשחק בעמדת החלוץ במ.ס אשדוד מליגת העל.

## קריירת מועדונים
אנסה נולד באקרה שבגאנה. התחיל את הקריירה שלו במחלקת הנוער של לוקרן. בינואר  אנסה הושאל ללומל מהליגה הבלגית השנייה.

בקיץ  חתם בבית"ר תל אביב רמלה מהליגה הלאומית בישראל. עונת  הייתה עונת השיא של אנסה בה סיים כמלך שערי הקבוצה ביחד עם דור ג'אן (עשרה שערים כל אחד).

ב-3 בינואר 2019 חתם בהפועל רעננה מליגת העל לעונה וחצי.

ב-9 באוגוסט 2020 הושאל לעירוני קריית שמונה לעונה אחת.

ב-21 ביוני 2021 חתם לשלוש שנים בהפועל באר שבע מליגת העל. ב-15 ביולי אותה שנה ערך את הופעת הבכורה שלו במסגרת גביע הטוטו נגד מועדון ספורט אשדוד בה גם כבש את שער הבכורה שלו בקבוצה. בסיום החוזה שוחרר מהקבוצה וחתם בדאלאלס מליגת ה-MLS. לאחר שתי עונות בהן שימש בעיקר כשחקן מחליף שב לישראל והצטרף לקבוצת מ.ס אשדוד.

## נבחרת גאנה
ב-26 בספטמבר 2020 זומן אנסה זומן לראשונה לסגל נבחרת גאנה למשחק הידידות נגד  שנערך ב-9 באוקטובר וערך בו את הופעת הבכורה שלו, שהסתיימה בהפסד בתוצאה 0–3.

## תארים
; לוקרן
*הגביע הבלגי: 

**[[הפועל באר שבע]]**
* גביע המדינה: 2021/2022
* אלוף האלופים: 2022

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני לוקרן
קטגוריה:כדורגלני בית"ר תל אביב רמלה
קטגוריה:כדורגלני הפועל רעננה
קטגוריה:כדורגלני עירוני קריית שמונה
קטגוריה:כדורגלני הפועל באר שבע
קטגוריה:כדורגלני דאלאס
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים גנאים בבלגיה
קטגוריה:ספורטאים גנאים בישראל
קטגוריה:גנאים שנולדו ב-1994
ליסודוס

**ליסודוס** (שם מדעי: *Lissodus*) הוא סוג של כריש נכחד מהסדרה הנכחדת היבודונטים אשר חי בעידן המזוזואיקון בין תחילת הטריאס לסוף הקרטיקון. הוא היה קרוב לסוג היבודוס. המאובנים שלו התגלו ב-1935 והתגלו ממנו מספר מינים אשר חיו בדרום אפריקה, מערב אוסטרליה, בחלק מאירואסיה ובאמריקה הצפונית, שם חי לצד הים הפנימי המערבי.

כריש זה היה חי במים מתוקים, דבר היודעים ממבנה הסלעים בהם אותר והוא הגיע לאורך של 16 ס"מ בלבד. מבנה שיניו השטוחות והחזקות נועד לעזור לו לפצח צדפות שהוא מצא בקרקעית האגמים והנהרות. הוא היה איטי יחסית וחי בצמוד לקרקעית.

בדומה למרבית דגי הסחוס השרידים היחידים שידועים ממנו הם מבנה שיניו. שיניים אלה היו שייכות לבני משפחה שנכחדה לפני זמן רב מבלי להתיר שרידים חיים.

## בתרבות
הליסודוס הופיע בסדרה פלאווורלד.

## קישורים חיצוניים

קטגוריה:היבודונטים
קטגוריה:דמויי כריש מהמזוזואיקון
קונכואורניס

**קונכואורניס** (שם מדעי: ***Concornis***) הוא סוג נכחד של עוף קדום מהקבוצה אננטיאורניתים אשר חי לפני 125 מיליון שנה בתקופה קרטיקון תחתון. מאובניו נתגלו בתצורות לה הוורגוינה  שבקואנקה, ספרד ב-1992. בממצא זה התגלה שלד אחד כמעט שלם בעל סעיפי נוצות, אך חסר גולגולת וצוואר.

הקונכואורניס היה עוף קטן, מראשוני העופות המעופפים של הקרטיקון, שהיה בעל מוטת כנפיים של 34 ס"מ ומשקל של כ-70 גרם, דומה בגודלו לזרזיר. עם זאת, לא ידוע איך נראתה הגולגולת שלו והאם הייתה מצוידת בשיניים. למרות התאמתו לתעופה הוא היה בעל מספר מאפיינים יבשתיים: צפורניים גדולות על בהונותיו, כנפיים חסרות "כנפית" בקצה הזרועות וזנב בעל שובל קצר שלא היה יעיל לתעופה. עם זאת, ככל הנראה היה הקונכואורניס מסוגל לעוף והוא נחשב לעוף אמיתי.

לצד האיברומסורניס, נחשב הקונכואורניס לאחד מעתיקי העופות שהתגלו באירופה ובספרד. הוא חי בסביבה בה שלטו דינוזאורים גדולים או תנינאים וניזון מחסרי חוליות כמו חרקים או סרטנים, אותם צד סמוך לחופים.

## ראו גם
*אלכסורניס - מעופף קדום מאמריקה הצפונית
*אאואלולאביס - עוף אשר חי באותו אזור וחי בצורה דומה

## קישורים חיצוניים

קטגוריה:אננטיאורניתס
קטגוריה:עופות שחיו בקרטיקון תחתון
קטגוריה:ספרד: מאובנים
קטגוריה:בעלי חיים שחיו בקרטיקון תחתון באירופה
Crank It Up

**Crank It Up** (בעברית: **סובב את זה**) הוא שיר של הזמר והתקליטן הצרפתי דייוויד גטה, אשר הוקלט על ידי הזמר-יוצר האמריקאי אייקון. השיר לקוח מתוך אלבום האולפן החמישי של גטה, Nothing but the Beat.

השיר נכתב על ידי גטה וגם הופק על ידיו. ב-14 במרץ 2012, גטה צייץ שהוא נמצא בקונפליקט בבחירת הסינגל הבא שלו וכתוצאה מכך שאל את מעריציו מה הם רוצים שיהיה הסינגל הבא שלו: "I Can Only Imagine" יחד עם כריס בראון ולייל ויין או השיר הזה. בסופו של דבר הפסיד לסינגל הראשון.

## מיקומי שיא

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי אייקון
קטגוריה:שירים באנגלית
קטגוריה:שירים שהופקו על ידי דייוויד גטה
שיר אהבה אינדיאני (Miguel)

"**שיר אהבה אינדיאני (Miguel)**" (מוכר כ"**שיר אהבה אינדיאני (מיגל)**") הוא שיר שכתבה, הלחינה וביצעה עלמה זהר.

השיר יצא לאור בשנת 2008 ונכלל באלבום הבכורה של זהר, דברי (2008).

## רקע
בשנת 2005, לאחר שזהר התגרשה, היא נסעה לפסטיבל מוזיקה באתיופיה. היא החליטה להמשיך ולטייל במדינה תקופת מה. בעת ששהתה בצפון המדינה הכירה את טמסהגן, תושב מקומי, ויצרה איתו קשר רומנטי. זהר התגוררה בבקתת הבוץ של משפחתו. בהמשך נאלצה לשוב לישראל והזוגיות ביניהם הסתיימה. לאחר ששבה לישראל הכירה בן זוג ישראלי ושמו שחר, ושמרה על קשר ידידותי עם טמסהגן. שחר התנגד לקשר.

זהר כתבה את "שיר אהבה אינדיאני" ברקע היכרותה עם טמסהגן כשיר פיוס הומוריסטי לבן זוגה הישראלי. עם זאת היא שינתה את דמותו של טמסהגן לדמות של אינדיאני. כשהקליטה את אלבום הבכורה שלה היא לא תכננה להכניס אליו את השיר, אך לבסוף הוא נכלל בו בעידודו של מפיק האלבום, אסי איילון. השיר זכה להצלחה רבה, בצד השיר אגו טריפ.

## תוכן השיר
הדוברת בשיר מתארת כיצד היא מקבלת שיחת טלפון מחו"ל. בצד האחר של הקו מיגל, אדם שאיתו הייתה ניהלה קשר זוגי כששהתה מחוץ לישראל, והיא שרה את מילותיו. תחילה מיגל פונה אליה בספרדית בביטוי mi amor (אהובתי). בהמשך הוא פונה אליה באנגלית ומביע את אהבתו אליה. הדוברת מזכירה רגעים יפים מן הזוגיות שלה עם מיגל. מנגד היא מתמודדת עם תלאות היום־יום בישראל ויודעת שסוג כזה של אהבה יכול להתרחש רק בטיול בחו"ל. בבית השלישי הדוברת חושבת לרגע לתת צ'אנס לאהבתה למיגל. בהמשך השיר נשמע קול גברי. בן זוגה הנוכחי, משה, מתנגד לקשר עם מיגל ומציב לה אולטימטום: "או שאת איתו או שאת איתי".

## מיקומי שיא

## קישורים חיצוניים
* מילות השיר, באתר שירונט
* סרטון השיר באתר יוטיוב
* 
* מאיה קוסובר, "שיר אחד, שיר אהבה אינדיאני | עלמה זהר, באתר תאגיד השידור הישראלי

## הערות שוליים

קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירי אהבה בעברית
קטגוריה:סינגלים בהוצאת לב גרופ מדיה
קטגוריה:שירים על שיחות טלפון
אאוסמילוס

**אאוסמילוס** (שם מדעי: *Eusmilus*; מילולית: "סיף אמיתי") הוא סוג של טורף ממשפחת הנימרווידיים אשר חי בין סוף האאוקן לתחילת האוליגוקן לפני 37.2-28.4 מיליון שנה מזמננו. הוא חי ביערות של אירופה.

טורף זה דמה לקרובו ההופלופונאוס (Hoplophoneus) והגיע לאורך של 2.5 מטר ולמשקל 70 ק"ג בממוצע, דמה במראהו לנמר. היו 2 מינים בסוג: Eusmilus bidentatus ו-Eusmilus villebramarensis. יצור זה מכונה "שנחרבי מזויף", עקב השתייכותו למשפחה נפרדת מהחתוליים, בה היו השנחרבים. עם זאת ניביו הגדולות דמו במראם לסכינים ונועדו להחדרה לאזורים רכים בגוף טרפו.

מבדיקה של המאובנים נראה שהצעירים נשארו עם ההורים במשך תקופה ארוכה, בה אולי למדו לצוד ביעילות. ייתכן מכך שטורפים אלו חיו בלהקה כמו אריות.

## קישורים חיצוניים

קטגוריה:נימרווידיים
קטגוריה:יונקים שחיו באוליגוקן באירופה
קטגוריה:טורפים שחיו באוליגוקן
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1873
Night of Your Life

**Night of Your Life** (בעברית: **לילה של החיים שלך**) הוא שיר של הזמר וה-DJ הצרפתי דייוויד גטה יחד עם זמרת ה-R&B ג'ניפר הדסון. נלקח מתוך אלבום האולפן החמישי של גטה *[[Nothing but the Beat]]*. השיר נכתב על ידי שני הזמרים והופק על ידי גטה. השיר יצא לאור בדיגיטל ב-22 באוגוסט 2011, כסינגל השיווק השלישי והאחרון מתוך האלבום הזה כחלק מספירת האחורי של חנות אייטונס של האלבום.

## ביקורת
טום אייווינג מהעיתון הגרדיאן השווה את השיר זה לשיר של ריהאנה Only Girl שיצא בשנת 2010.

## מיקומי שיא

## קישורים חיצוניים

קטגוריה:שירי דייוויד גטה
קטגוריה:שירים באנגלית
קטגוריה:שירים על לילות
קטגוריה:שירים על מיניות
קטגוריה:שירים שהופקו על ידי דייוויד גטה
טדי מזגה

**טדי מזגה** (בצרפתית: **Teddy Mézague**; נולד ב-27 במאי 1990) הוא כדורגלן צרפתי המשחק בעמדת הבלם באררט ירוואן.

## קריירה
מזגה התחיל את הקריירה שלו במונפלייה. בקיץ  מזגה הושאל למרטיג לעונה אחת. ב-17 בפברואר 2012 הבקיע את שער הבכורה שלו בקריירה בתיקו 1-1 נגד נים. בסיום העונה, מזגה חזר למונפלייה ושיחק לרוב בקבוצת המילואים.

ביולי  מזגה חתם במוסקרון בה שיחק שנתיים.

באוגוסט  מזגה חתם בלייטון אוריינט מהפוטבול ליג השנייה. ב-1 באוגוסט 2017 חזר למוסקרון.

ב-12 בספטמבר 2018 מזגה חתם בדינמו בוקרשט, אך שוחרר בנובמבר .

ב-2 בפברואר 2019 מזגה חתם בהפועל רעננה מליגת העל. ב-24 בינואר 2020 חתם בברואה סטארה זאגורה הבולגרית.

בקיץ  מזגה חתם באיופספור מהליגה הטורקית במדיה שיחק עד לסיום העונה.

במרץ  חתם באררט ירוואן מליגת העל הארמנית עד לסיום העונה.

בקיץ  חתם באקסלסיור וירטון הבלגית.

## חיים אישיים
מזגה הוא אחיו הצעיר של ואלרי מזגה שחקנה לשעבר של נבחרת קמרון, אשר נפטר בנובמבר  כתוצאה מדום לב.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:מרסיי: כדורגלנים
קטגוריה:כדורגלני מונפלייה
קטגוריה:כדורגלני מרטיג
קטגוריה:כדורגלני מוסקרון
קטגוריה:כדורגלני לייטון אוריינט
קטגוריה:כדורגלני דינמו בוקרשט
קטגוריה:כדורגלני הפועל רעננה
קטגוריה:כדורגלני ברואה סטארה זאגורה
קטגוריה:כדורגלני איופספור
קטגוריה:כדורגלני אררט ירוואן
קטגוריה:כדורגלנים זרים בישראל
קטגוריה:צרפתים ממוצא קמרוני
קטגוריה:ספורטאים צרפתים בבלגיה
קטגוריה:ספורטאים צרפתים באנגליה
קטגוריה:ספורטאים צרפתים ברומניה
קטגוריה:ספורטאים צרפתים בישראל
קטגוריה:ספורטאים צרפתים בבולגריה
קטגוריה:ספורטאים צרפתים בטורקיה
קטגוריה:ספורטאים זרים בארמניה
קטגוריה:צרפתים שנולדו ב-1990
I Can Only Imagine

**I Can Only Imagine** (בעברית: **אני יכול רק לדמיין**) הוא שיר של הזמר וה-DJ הצרפתי דייוויד גטה בשיתוף עם הזמר האמריקאי כריס בראון והראפר ליל ויין, מתוך אלבום האולפן Nothing but the Beat*.* השיר יצא לאור כסינגל השישי מתוך האלבום ב-23 באפריל 2012. תוך כדי תאריך היציאה הרשמי של השיר, השיר היה במקומות נמוכים יחסית בכמה מדינות כמו: קנדה, צרפת, גרמניה, בריטניה וארצות הברית.

שלושת המבצעים של השיר הופיעו לראשונה עם השיר יחד בטקס גראמי ה-54 שהתקיים בפברואר 2012.

וידאו הקליפ צולם ב-29 במאי 2012, ויצא לאור ב-2 ביוני 2012. הווידאו בוים על ידי קולין טילי. גואטה ציין שהווידאו מתמקד יותר בתמונות עתידניות יותר מהקליפים הקודמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי כריס בראון
קטגוריה:שירי ליל ויין
קטגוריה:שירים באנגלית
קטגוריה:וידאו קליפים שבוימו על ידי קולין טילי
קטגוריה:שירים שהופקו על ידי דייוויד גטה
קטגוריה:שירים על מיניות
וורונה (עוף)

**וורונה** (שם מדעי: **Vorona**; משמעות השם: "עוף" במלגשית. משמעות שם המין הוא על שם הכפר "בריבוטרה") הוא סוג של עוף בעל שיניים אשר חי בקרטיקון העליון של מדגסקר לפני 70 מיליון שנה. המאובנים של עוף זה התגלו בקרבת העיר מאהאז'אנגה, בתצורות בהם נמצאו מגוון מינים אנדמיים כמו הרפטוזאורוס, הדינוזאור המנוצה רהונאביס והטורף הענקי מג'ונגזאורוס.

עוף זה היה בעל עצמות עדינות מאוד, דבר המקשה לחקור אותם. שרידים שונים של עצמות זרוע ושל טפרים שנמצאו באתר מבולבלים בינו לבין הרהונאביס, אשר גם נמצא שם. לא ברור איך נראה אך נראה שהיה דומה בגודלו ליונה בהתאם לשרידי הרגליים. לא ברור גם כיצד עוף זה עופף, אך הוא נחשב למעופף מוצלח מהארכאופטריקס שאולי הזכיר את האלכסורניס.

## קישורים חיצוניים

קטגוריה:טקסונים שתוארו בידי קתרין אן פורסטר
קטגוריה:בעלי חיים שתוארו ב-1996
קטגוריה:עופות שחיו בקרטיקון עליון
קטגוריה:עופות קמאים
קטגוריה:מדגסקר: מאובנים
קטגוריה:בעלי חיים שחיו בקרטיקון בהודו ובמדגסקר
פטגופטריקס

**פטגופטריקס** (שם מדעי: *Patagopteryx*) הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 85 מיליון שנה. המשמעות של שמו הוא: "עוף פטגוני".

מאובני עוף זה התגלו בתצורות באחה דה לה קפרה  שבצפון ארגנטינה. הממצאים כללו עצמות בודדות שהתגלו בידי אוסקר דה פרריז אשר העביר את הממצאים לחוקר הארגנטינאי המפורסם ג'וס בונפרטה שהעניק לו את שמו ב-1992. בסוג נמצא מין אחד – *Patagopteryx deferrariisi*.

עוף זה היה דומה לתרנגולת והגיע לאורך 50 ס"מ. הוא היה בעל עצמות ירך גדולות, אשר הותאמו לתנועה על הקרקע לזמן רב. העוף הקדום היה בעל טפרים גדולים אך נראה שהם לא נועדו ללחימה אלא ליציבה על הקרקע. הוא היה אוכל-כול אשר עופף בלהקות גדולות במישורי הקרטיקון בחיפוש מזון. עם זאת שרירי התעופה שלו היו חלשים והוא מיעט לעוף, בדומה לתרנגולת מודרנית.

## ראו גם
*נאוקנורניס – עוף מאותה סביבה שחי באותה תקופה

## קישורים חיצוניים

קטגוריה:בעלי חיים שתוארו ב-1992
קטגוריה:עופות קמאים
קטגוריה:עופות שחיו בקרטיקון עליון
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1992
קטגוריה:ארגנטינה: מאובנים
קטגוריה:בעלי חיים שחיו בקרטיקון עליון באמריקה הדרומית
נאוקנורניס

**נאוקנורניס** (שם מדעי: *Neuquenornis*; משמעות השם: "עוף הנאוקן") הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 83–85 מיליון שנה. הוא קרוי על שם המחוז בו התגלו מאובניו ב-1994. המאובנים מצויים כיום ב"מוזיאון הלאומי של קומאו" (Universidad Nacional del Comahue), ארגנטינה. התגלו רק מספר ממצאים מהסוג אשר השתייכו למין אחד - *Neuquenornis volans*.

עוף זה לצד מינים חדשים של אננטיורניתים (Enantiornithes) שהתגלו כמו האביזאורוס (Avisaurus), הקטיורניס (Cathayornis) והקונכואורניס והוא הגיע לאורך 30 ס"מ, לא כולל הזנב.

עוף זה קינן במושבות בהם התגלו עדויות שהוא נהג לקנן בדומה לדגרתליים מאוסטרליה.

## קישורים חיצוניים

קטגוריה:בעלי חיים שתוארו ב-1994
קטגוריה:טקסונים שתוארו בידי לואיס מ. צ'יאפה
קטגוריה:אננטיאורניתס
קטגוריה:עופות שחיו בקרטיקון עליון
קטגוריה:מאובני טקסונים שתוארו ב-1994
קטגוריה:ארגנטינה: מאובנים
קטגוריה:בעלי חיים שחיו בקרטיקון עליון באמריקה הדרומית
אאואלולאביס

**אאואלולאביס** (שם מדעי: *Eoalulavis*; מילולית: "עוף בעל כנפית תחתונה") הוא סוג של עוף קמאי אשר התקיים בתור הקרטיקון לפני 125 מיליון שנה מהיום. המאובנים שלו התגלו בקואנקה שבספרד בשנת 1996, לצד מספר עופות חדשים למדע כמו הקונכואורניס והאיברומסורניס.

## מאפיינים
עוף זה היה דומה בגודלו לחוחית והגיע לאורך 17 ס"מ, למשקל 45 גרם ולמוטת כנפיים של 26 ס"מ. הוא קיבל את שמו על הציצה של הכנפית שנמצאה לו. נשמרו ממנו עצמות השכם, הצלעות וכמה נוצות הקרובות אליהם שהשתמרו בלימוניט. שרידים אלו התקשו בשרף וכך השתמרו עד ימינו. הוא היה בעל מבנה מקור ארוך וחד כמו שלדג ונראה שחי לחופי ימים, שם עסק בדיג של דגים וסרטנים.

הכנפיים שלו היו די חלשות והוא חי רוב הזמן על הקרע. בצורת חייו הוא אולי הזכיר את החופמיים שוכני החופים. הוא חי לצד האיברומסורניס והקונכואורניס באותה סביבה ונראה שהם ניזונו מאותם מקורות מזון.

## קישורים חיצוניים

קטגוריה:אננטיאורניתס
קטגוריה:עופות שחיו בקרטיקון תחתון
קטגוריה:ספרד: מאובנים
קטגוריה:בעלי חיים שחיו בקרטיקון תחתון באירופה
ארוקטה

**ארוקטה** (בהונגרית: **Ároktő**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי ארוקטה
בארוקטה התגוררו יהודים בודדים.

## לקריאה נוספת
* קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 186.

## קישורים חיצוניים

*  
* חללי השואה של ארוקטה באתר יד ושם.

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
פונטיאק סנברד

**פונטיאק סנברד** (באנגלית: **Pontiac Sunbird**) היא מכונית משפחתית אשר יוצרה על ידי יצרנית הרכב האמריקאית **[[פונטיאק]]** מבית ג'נרל מוטורס בין השנים 1975–1994 (משנת המודל 1976).

דגמי הדור השני והדור השלישי (יוצרו בין השנים 1981-1994) מוגדרים כמכוניות קומפקטיות.

## דורות
### דור ראשון - יוצר בין השנים [[1975]]–[[1980]]
* יוצרו 479,967 יחידות.
* יוצר בארצות הברית וקנדה.
* תצורות: 2 דלתות קופה, 2 דלתות האצ'בק, 2 דלתות סטיישן.
* מנועי בנזין.

### דור שני - יוצר בין השנים [[1981]]–[[1988]]
* יוצר בארצות הברית ומקסיקו.
* תצורות: 2 דלתות קופה, 2 דלתות קבריולה, 3 דלתות האצ'בק, 4 דלתות סדאן, 5 דלתות סטיישן.
* מנועי בנזין.

### דור שלישי - יוצר בין השנים 1988½ – [[1994]]

* יוצר בארצות הברית ומקסיקו.
* תצורות: 4 דלתות סדאן, 4 דלתות סטיישן, 2 דלתות קופה, 2 דלתות קבריולה.
* מנועי בנזין.

## תמונות

קובץ:1977 Pontiac Sunbird Formula.jpg | "פונטיאק סנברד", שנת 1977
קובץ:Pontiac Sunbird.png | "פונטיאק סנברד", דור ראשון 
קובץ:1978 Pontiac Sunbird Sport Coupe.jpg | "פונטיאק סנברד", שנת 1978 - קופה
קובץ:Sunbird wagon.jpg | "פונטיאק סנברד", שנת 1979  - סטיישן
קובץ:1990 Pontiac Sunbird GT Turbo (14853700984).jpg | "פונטיאק סנברד", דגם "GT", שנת 1990 - קבריולט
קובץ:'93 Sunbird Convertible.jpg | "פונטיאק סנברד", שנת 1993 - קבריולט
קובץ:1987 Pontiac Sunbird Safari hf.jpg | "פונטיאק סנברד", שנת 1987  - סטיישן
קובץ:Pontiac Sunbird (1989).jpeg | "פונטיאק סנברד", שנת 1989
קובץ:Pontiac-Sunbird-coupe.jpg | "פונטיאק סנברד" - קופה
קובץ:Pontiac Sunbird (4283701048).jpg | "פונטיאק סנברד" 


## ראו גם
* פונטיאק

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1975
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המורכבים בקנדה
סנבירד
בית אאושניט

ממוזער|שמאל|בית אאושניט ברחוב דומנאסקה 70
**בית אאושניט** (ברומנית: **Casa Auschnitt**) הוא מבנה נודע ביופיו האדריכלי ברחוב דומנאסקה, בגאלאץ, ברומניה.

בית אאושניט הוקם בסביבות שנת 1900 על ידי אליה קלימיס (Elie Climis), בנו של סוחר יווני עשיר. כעבור 21 שנים מכר הבעלים את המבנה. הרוכש היה הטייקון היהודי המקומי, מקס אאושניט, ששמו דבק לשם המבנה למרות, שלא בנה אותו. הוא החזיק בו רק 7 שנים, עד שמכר אותו לסוחר היווני אלכסנדרוס קיוסאוגלו (Alexandros Kiosseoglou). בתקופה בה החזיק אאושניט בבעלות על הבית, הוא השכיר אותו לקונסוליה האיטלקית. הכתובת של הבית השתנתה ממספר 104–106 למספר 92 ובסוף למספר 70. הבית הוכרז כאתר היסטורי בתחום האדריכלות

לאחר מותו של קיוסאוגלו עברה הבעלות על הבית לאלמנתו, סופיה. ב-1951, על פי צו 111, הבית הולאם וב-1990, לאחר משפט ארוך ויקר, הושב ליורשי סופיה קיוסאוגלו. בתקופה הקומוניסטית, מ-1956, הבית אירח את הוועד האזורי של המפלגה הקומוניסטית, המוזאון להיסטוריה מודרנית וקונטמפורנית, הוועד המחוזי של איחוד הנוער הקומוניסטי והמוסד המחוזי לנוער.

לאחר השבתו לידיים פרטיות שימש הבית למועדון לילה וב-2004 פרצה שרפה בעליית הגג. השרפה גרמה לנזקים בגג ובתקרה ועבודות השחזור לא החזירו את המצב לקדמותו. לאחר השיפוצים מארח הבית מסעדה.

## קישורים חיצוניים
* Casa auschnitt una dintre cele mai frumoase clădiri din galați 
* Casa Auschnitt, bijuteria din Galaţi. Luxosul imobil i-a aparţinut celui mai mare industriaş din ţară de la începutul secolului XX 

## הערות שוליים

קטגוריה:גאלאץ: מבנים
מוח'תאר אולד דאדה

**מוח'תאר אולד דאדה** (בצרפתית: **Mokhtar Ould Daddah**, בערבית: **مختار ولد داداه**; 25 בדצמבר 1924 – 14 באוקטובר 2003) היה נשיאה הראשון של מאוריטניה מקבלת עצמאותה ב-1960 ועד הדחתו בהפיכה צבאית ב-1978.

## תולדות חייו
נולד בבוטימיליט שבדרום-מערב מאוריטניה, אז חלק מאפריקה המערבית הצרפתית. לאחר שלמד לימודי אסלאם, החל לעבוד בממשל הצרפתי המקומי כמתורגמן. לאחר מכן למד משפטים בפריז והיה למאוריטני הראשון בעל תואר אקדמי. ב-1955 התקבל ללשכת עורכי הדין בדקר (בירת סנגל). עם שובו לארצו נבחר ליו"ר מועצת מפלגת האיחוד הפרוגרסיבי המאוריטני (Union Progressiste Mauritanienne, UPM). ב-1959 ייסד את מפלגת האיחוד המאוריטנית (PRM – Parti de Regroupement Mauritanien;  حزب التجمع الموريتاني חזב אלתג'מע). המפלגה נבנתה כך שתייצג את כל הקבוצות האתניות במדינה (ערבים "לבנים", ערבים "שחורים" ואפריקאים ממוצא לא-ערבי) וזכתה בניצחון מוחלט בבחירות שנערכו אותה שנה וגרפה את כל המושבים במועצה המחוקקת. תחת הנהגתו של דאדה, שהציג ממשל יציב ומאוזן, קיבלה מאוריטניה את עצמאותה מצרפת בנובמבר 1960. באוגוסט 1961 אושררה משרתו כנשיא בבחירות שנערכו במדינה.

לאחר קבלת העצמאות חתר דאדה לאיחוד כל הכוחות והמפלגות במדינה. בדצמבר איחד את כל ארבע המפלגות למפלגה יחידה – מפלגת העם (PPM – Parti du Peuple Mauritanien ; حزب الشعب الموريتاني חזב אלשעב) וכונן משטר חד-מפלגתי בפועל. החוקה שגובשה ב-1964 הגדירה את מפלגת העם כמפלגה החוקית היחידה וכוננה משטר סמכותני. דאדה הצדיק גישה זו בכך שארצו, הנחשלת ומרובת הקבוצות האתניות, עדיין אינה בשלה לדמוקרטיה רב-מפלגתית, שעלולה להתדרדר לכדי מלחמת אזרחים. המדינה הוכרזה כ"אסלאמית, לאומית, ריכוזית, סוציאליסטית".

ב-1971 נבחר דאדה ליו"ר ארגון אחדות אפריקה.

בשנות השבעים הכתה באזור בצורת קשה. עובדה זו יחד עם ירידת הביקוש העולמי לברזל, מוצר הייצוא העיקרי של מאוריטניה, גרם למשבר כלכלי עמוק. ב-1975, עם הסתלקות ספרד מסהרה המערבית עקב הסכמי מדריד, תבעו מרוקו ומאוריטניה ריבונות על הטריטוריה וחילקו אותה ביניהן. במקום קמה תנועת מחתרת בשם חזית פוליסריו, בתמיכת אלג'יריה שנלחמה לעצמאות החבל. מלחמות מאוריטניה, החלשה ממילא, באזור החלישו אותה כלכלית ואף שברו את האחדות בין הקבוצות האתניות במדינה, כאשר שבטים אפריקאים סירבו להילחם במה שתפסו כסכסוך פנים-ערבי ושבטים אחרים העדיפו להצטרף לחזית פוליסריו ולסייע למחתרת נגד הממשלה.

ב-10 ביולי 1978 פרצה הפיכה צבאית. החונטה צבאית שהחליפה את שלטונו של דאדה נסוגה מהתביעה על סהרה המערבית והפסיקה את מצב הלוחמה. באוגוסט 1979, לאחר כשנת מאסר, הורשה דאדה לצאת לגלות בצרפת. שם ארגן דאדה תנועה לכיבוש מחדש של ארצו, Alliance pour une Mauritanie démocratique, AMD. ב-18 במרץ 1981 פיקד מקום מושבו בצרפת על הפיכת-נגד במאוריטניה. ההפיכה נכשלה וראשיה הוצאו להורג.

ב-17 ביולי 2001 הוענקה לדאדה חנינה והוא הוזמן לשוב למאוריטניה. אולם באותה עת היה כבר חולה ואושפז בבית חולים בפריז, שם נפטר ב-14 באוקטובר 2003. גופתו הוטסה למאוריטניה, שם נקבר.

## קישורים חיצוניים

* Mokhtar Ould Daddah: First president of Mauritania, נקרולוג באינדפנדנט, 18 באוקטובר 2003
* "Independence and Civilian Rule", Robert E. Handloff, ed. **Mauritania: A Country Study**, Washington: GPO for the Library of Congress, 1988
* 

## הערות שוליים

קטגוריה:פוליטיקאים מאוריטנים
קטגוריה:נשיאי מדינות
קטגוריה:מאוריטניה: פוליטיקה
קטגוריה:עורכי דין
קטגוריה:מעוטרי עיטור הכוכב של יוגוסלביה
קטגוריה:ילידי 1924
קטגוריה:נפטרים ב-2003
ש"ח (פירושונים)

## קישורים חיצוניים
* רשימת ראשי תיבות וקיצורים ל-ש"ח באתר קיצורים וראשי תיבות בעברית.
קטגוריה:פירושון ראשי תיבות
סיבוב שני

**סיבוב שני** (באנגלית: **Second Act**) הוא סרט קומדיה רומנטית משנת 2018 בבימויו של פטר סגל ובכיכובם של ג'ניפר לופז, ליאה רמיני, ונסה הדג'נס, טריט ויליאמס ומיילו ונטימיליה. הסרט עוסק באשה בשנות הארבעים לחייה שמעוניינת לעבוד בעבודה שהיא אוהבת, ויצא לאקרנים ב-21 בדצמבר 2018.

## עלילה
מאיה ורגאס היא אישה בשנות הארבעים לחייה העובדת בחנות כלבו של רשת גדולה. היא מעוניינת לקבל קידום, אך נדחית כיוון שאין לה תואר או תעודת בגרות. כשבן של חברה שלה בונה לה זהות ממוחשבת מזויפת, היא מתקבלת לעבודה בחברת קוסמטיקה ענקית, ומתקדמת בסולם הדרגות עד שהיא מוצאת את בתה זואי. שנאלצה למסור לאימוץ בלידתה, וחושפת את זהותה האמיתית. בתה זואי נעלבת. אך לבסוף הן משלימות.

## מוזיקה
את נעימת הנושא של הסרט "Limitless" שרה ג'ניפר לופז בעצמה. את השיר כתבה סיה ביחד עם ג'סי שטקין. השיר יצא כסינגל הראשון והפותח מתוך פסקול הסרט, ב-16 בנובמבר 2018. הקליפ הנלווה של השיר יצא לאור ב-20 בדצמבר 2018.

## שחקנים
*ג'ניפר לופז – מאיה ורגאס - אמא של זואי .
*ליאה רמיני – ג'ואן
*ונסה הדג'נס – זואי וגאס קלארק - בתה הביולוגית של מאיה ובתו המאומצת של אדרסון.
*טריט ויליאמס – אנדרסון קלארק- אביה המאמץ של זואי לשעבר שרה ורגאס .
*אנאלי אשפורד – הילדי - עובדת של מאיה .
*דן בוקטינסקי – ארתור - עובדת של מאיה.
*פרדי סטרומה – רון אפסון- חבר של זואי בתה של מאיה.
*מיילו ונטימיליה – טריי-  בן זוגה של מאיה המגלה שלמאיה יש ילדה בשם זואי .
*לארי מילר – ווייסקופף
*צ'רלין יי – אריאנה- חברתה של מאיה.
*דייב פולי – פליקס הרמן- המעסיק לשעבר של אוטו.
*אלן אייסנברג – צ'ייס -  בת זוגו של אוטו.
*דיירדר פריאל – אנט - חברתה של מאיה.
*ג'ון ג'יימס קורנין – אוטו - עוזר למאיה בתחרות נגד בתה זואי.

## קישורים חיצוניים
* 

## הערות שוליים

קטגוריה:סרטים אמריקאיים
קטגוריה:סרטי קומדיה רומנטית
קטגוריה:ניו יורק בקולנוע
קטגוריה:סרטים על קוסמטיקה
אבוד (כפר)

**אבוד** (בהונגרית: **Abod**) הוא כפר זעיר במחוז בורשוד-אבאוי-זמפלן שבצפון מזרח הונגריה.

בכפר התגוררו יהודים מעטים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מועצת הנגב

250px|ממוזער|לוגו
**מועצת הנגב** היא ארגון אזרחי ללא כוונת רווח. הארגון מורכב מראשי רשויות, נציגי מוסדות עוגן, נציגי ציבור ונציגי מגזר עסקי מאזור הנגב. מייסדי הארגון הם מיכאל ביטון, טל אל-על, סיגל מורן, ד"ר מוחמד אלנבארי, אלון שוסטר ושי חג'ג'. הארגון הוקם ב-31 בדצמבר 2014, על בסיס עמותה שכונתה "צעירי הפרלמנט של הנגב", על ידי 66 מנהיגים מקומיים מהמגזרים השונים בנגב, בהובלת ראש מועצת ירוחם מיכאל ביטון. הארגון החל לפעול לקידום מטרותיו, זמן קצר לאחר מכן בשנת 2015. יושב הראש המכהן החל משנת 2020, ראש עיריית ערד עו"ד ניסן בן חמו ומנכ"ל המועצה מיום הקמתה יוהאן אטלן סיימו את תפקידם בשנת 2024 ומאז לא מונו להם מחליפים.

## הנחות יסוד
על פי הארגון, כשלים במבנה השלטון הישראלי מונעים מהאזור התפתחות. כשלים אלו מתבטאים בתת-ייצוג של האזור במנגוני השלטון וכמו כן, מבני הכח של השלטון המרכזי והמקומי מכשילים התאגדות אפקטיבית. ניתן להתגבר על הכשלים, אם תהיה התאגדות שכזו. שינוי מדיניות לבדו אינו מספיק וכדי להבטיח שינוי צריך לשים דגש מיוחד על יישום המדיניות. הארגון מהווה הזדמנות לראשי הרשויות ולתושבים בנגב לשתף פעולה ביצירת לחץ ממוקד וחיובי לטובת נושאים שמעסיקים את כלל הנגב. לפי מיכאל ביטון, יו"ר הארגון, ישנם לא מעט נושאים שהנגב חלוק לגבי דרכי הטיפול בהם. ראש רשות אחד סבור כך בעוד שרעהו סבור אחרת ולעיתים המחלוקות קוטביות.

## פעילות

הארגון מקיים כנסים, ימי עיון ומוציא לאור ספרים וכתבי עת. באמצעות גורמים חיצוניים, הארגון מחזיק, מפעיל ומנהל שירותים לרווחת תושבי הנגב וחבריו, שלא למטרות רווח.

* מעקב אחר יישום החלטות ממשלה: בשנים 2021-2016 הפעילה מועצת הנגב אתר מעקב אזרחי אחר ביצוע החלטות הממשלה לפיתוח הנגב ("מוניטור"), על פיו 52% מהחלטות הממשלה הנוגעות לפיתוח הנגב יושמו במלואן, 35% יושמו חלקית, ו-13% לא יושמו.
* קידום מדיניות: הארגון מייצג את האזור בתהליכי קבלת החלטות ופועל לקידום המדיניות הנבחרת על ידי הנהלת המועצה.

הארגון מקבל הקצבות, מענקים, ותרומות מגורמים בישראל ומחוצה לה, מתנות ועיזבונות. כעמותה, גובה מועצת הנגב דמי חבר ותשלומים אחרים לרבות עבור השירותים הניתנים על ידה.

## מבנה
**ועד מנהל:** אחראי על הכרעות אסטרטגיות, אשרור החלטות, תוכניות עבודה ותקציבים. מורכב מראשי רשויות בנגב ומנציגי מגזרים שונים הנבחרים על ידי האספה הכללית.

**חברי מועצת הנגב:** כל תושב נגב ותומך המשלם דמי חבר. החברות במועצה מאפשרת כניסה לאספה הכללית, קבלת דו"ח המפרט את פעילות המועצה, ואפשרות השפעה על סדר היום של המועצה בהתאם לעקרונות היסוד.

**ועדות המשנה:** כפופות לוועד המנהל. מורכבות מצוותים מתנדבים רב מגזריים.

**צוות שכיר:** הצוות התפעולי של הארגון.

## מייסדי מועצת הנגב
בפברואר 2019 סיים מיכאל ביטון את כהונתו כיושב ראש הארגון בשל מועמדתו לכנסת ה-21 ברשימת כחול לבן. בשנת 2019 מונה סגן ראש העיר באר שבע, טל אל-על כממלא מקום היו"ר ובתחילת שנת 2020 מונה ראש עיריית ערד, עו"ד ניסן בן חמו כיושב הראש הקבוע של המועצה.

## קישורים חיצוניים
* 

* מסמך היסוד של מועצת הנגב
* אמנת ראשי רשויות להקמת נמל תעופה משלים נתב"ג בנגב
* כתבה בברנז'ה על המאבק להקמת נמל תעופה משלים נתב"ג בנגב
* כתבה בברנז'ה אודות סוגיית תוספת מיטות למרכז הרפואי "סורוקה" בבאר שבע בסיכום מאבק מועצת הנגב
* דו"ח קופות חולים
* מוניטור- אתר המעקב האזרחי אחר ביצוע החלטות הממשלה לפיתוח הנגב

## הערות שוליים

קטגוריה:ישראל: עמותות
קטגוריה:הנגב: ארגונים ועמותות
פונטיאק סטאר צ'יף

**פונטיאק סטאר צ'יף** (באנגלית: **Pontiac Star Chief**) היא מכונית סלון אשר יוצרה על ידי יצרנית הרכב האמריקאית **[[פונטיאק]]** מבית ג'נרל מוטורס בין השנים 1954–1966.

## תצורות
* 4 דלתות - סדאן (כל הדורות).
* 2 דלתות - קופה (דור ראשון, דור שני, דור שלישי, דור שישי).
* 2 דלתות - קבריולה (דור ראשון, דור שני, דור שלישי)
* 2 דלתות - סטיישן - חלון רוחבי אחורי מוסט כלפי מעלה, וחלק תחתון של דלת אחורית מושטח. (דור שני, דור שלישי).
* 4 דלתות - סטיישן - חלון רוחבי אחורי מוסט כלפי מעלה, וחלק תחתון של דלת אחורית מושטח. (דור שני, דור שלישי).

## דורות
### דור ראשון - יוצר בשנת 1954
 דגמים:
* "Star Chief Deluxe Serie 28"
* "Star Chief Custom Serie 28"

### דור שני - יוצר בין השנים 1955–1957
 דגמים:

* "Star Chief Custom Safari Serie 27"
* "Star Chief Serie 28"
* "Star Chief Custom Serie 28"

### דור שלישי - יוצר בשנת 1958
דגמים:
* "Star Chief Custom Safari Serie 27"
* "Star Chief Super Deluxe Serie 28"

### דור רביעי - יוצר בין השנים 1959–1960
דגמים:
* "Custom Star Chief Serie 24"
* "Star Chief Serie 24"

### דור חמישי - יוצר בין השנים 1961–1964
דגם:
* "Star Chief Serie 26"

### דור שישי - יוצר בין השנים 1965–1966
דגמים:
* "Star Chief Serie 256"
* "Star Chief Executive Serie 256"

## תמונות

קובץ:'54 Pontiac Convertible (Déjeuner sur l'herbe VAQ '12).jpg | "פונטיאק סטאר צ'יף", שנת 1954 - קבריולט
קובץ:Pontiac Convertible 1955.jpg | "פונטיאק סטאר צ'יף", שנת 1955 - קבריולט
קובץ:Pontiac Star Chief 1957 3.jpg | "פונטיאק סטאר צ'יף", שנת 1957 - קופה 
קובץ:1957 Pontiac Star Chief (19545567434).jpg | "פונטיאק סטאר צ'יף", שנת 1957 - קופה 
קובץ:1957 Pontiac Starchief (14361866449).jpg|  "פונטיאק סטאר צ'יף", שנת 1957 - סטיישן, 2 דלתות 
קובץ:1958 Pontiac Star Chief Custom Safari (34745120246).jpg | "פונטיאק סטאר צ'יף", שנת 1958 - סטיישן 
קובץ:Pontiac Star Chief Catalina 1958.jpg | "פונטיאק סטאר צ'יף", שנת 1958 - קופה 
קובץ:1960 Pontiac Star Chief (7434102312).jpg | "פונטיאק סטאר צ'יף", שנת 1960 - קופה 
קובץ:1961 Pontiac Star Chief Vista HT rear.jpg  | "פונטיאק סטאר צ'יף", שנת 1961 
קובץ:1962 Pontiac Star Chief (27508494900).jpg | "פונטיאק סטאר צ'יף", שנת 1962 
קובץ:1966 Pontiac Star Chief Executive (9338598282).jpg | "פונטיאק סטאר צ'יף", שנת 1966 
קובץ:Pontiac Star Chief Executive 1966 - Flickr - mick - Lumix.jpg | "פונטיאק סטאר צ'יף", שנת 1966 - קופה 


## ראו גם
* פונטיאק

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1954
קטגוריה:מכוניות אמריקאיות
סטאר צ'יף
הסופר קאפ האיטלקי 2017

**הסופר קאפ האיטלקי 2017** היה המהדורה ה-30 של הסופר קאפ האיטלקי. הוא נערך ב-13 באוגוסט 2017, בסטאדיו אולימפיקו, שברומא, איטליה. לאחר שיובנטוס זכתה גם באליפות הסרייה א' לעונת 2016/17 וגם בגביע האיטלקי של אותה העונה. המשחק נערך בין יובנטוס לבין סגנית מחזיקת הגביע האיטלקי, לאציו. לאציו ניצחה במשחק בתוצאה 3-2, וזכתה בגביע זה בפעם הרביעית בתולדותיה.

## סיכום המשחק

### הרכבי הקבוצות

## ראו גם
* עונת 2017/2018 בסרייה א'

## הערות שוליים

2017
קטגוריה:תחרויות כדורגל ב-2017
קטגוריה:יובנטוס
סופר קאפ 2017
קטגוריה:רומא: תחרויות כדורגל
קטגוריה:2017 באירופה
יואב גרוס

**יואב גרוס** (נולד ב-9 בספטמבר 1973) הוא מפיק ישראלי.

## קריירה
גרוס החל לעבוד כמפיק בשנת 1993. בהמשך הקים את חברת "יואב גרוס הפקות" אשר עוסקת בייצור סדרות, פיתוח והפקת תוכן מקורי, כמו גם פורמטים בינלאומיים. כן גרוס הבעלים של חברת "גאגא בוקינג", המשמשת לייצוג אמנים.

ב-2002 הפיק את "שידורי המהפכה" בכיכובם של אסי כהן וגורי אלפי. באותה שנה הפיק גם את "ערב אדיר" בהנחייתו של אדיר מילר. בשנת 2003 הפיק את סדרת קומדיית המצבים "אחד העם 1". ב-2010 יצא הספין-אוף "אחד העם 101". באותה שנה הפיק גם את "המופע המרכזי". בשנת 2005 הפיק את התוכנית "הכל זז עם דודו טופז". באותה שנה הפיק גם את "המאסטרו" תוכנית דוקו-ריאליטי מבדרת על אודות חייו ומשפחתו של צביקה פיק. מספטמבר 2006 הפיק את "הכל 10 עם דודו טופז". באותה שנה הפיק את "החברים של נאור". ב-2007 הפיק את "כישרון או כישלון".

בשנים 2008–2012 הפיק את צחוק מעבודה. באותה שנה הפיק גם את "שבוע סוף" ששודרה עד 2010. בשנת 2009 הפיק את התוכנית "הרווק" עם דודו אהרון. ב-2010 הפיק את "קצר משפחתי". ב-2011 הפיק את הגרסה הישראלית של "וייפאאוט". ב-2012 הפיק את "מצב כפית" ואת "שישי עד הגג". ב-2013 הפיק את "נשות הכדורגלנים". באותה שנה הפיק גם את "תנ"ך בחרוזים" ששודרה בחינוכית.

החל מאפריל 2013 גרוס מפיק את "חברות". בספטמבר 2014 זכתה הסדרה בפרס ורד הזהב (Rose d'or). כמו כן נמכרה הסדרה לערוץ TF1 בצרפת, ומכאן שיהיה הפורמט הישראלי המתוסרט הראשון שיעלה בפריים-טיים הצרפתי. הסדרה נמכרה גם לרשת CBS.

מ-2013-2020 הפיק את הסדרה "שנות ה-80" שיצרו האחים שלום ומני אסייג. ב-2014 הפיק את "מי נתן לך רישיון". באותה שנה הפיק את תוכנית הסאטירה "היהודים באים".

בשנת 2015 הפיק את "מלחמת המינים" תוכנית בידור קומית בהנחייתם של שלום אסייג וליטל שוורץ. באותה שנה הפיק גם את "השוטר הטוב" בכיכובו של יובל סמו. כן החל מאוקטובר 2015 מפיק את הסיטקום "אלישע" בכיכובו של יובל סמו.

ב-2016 הפיק את "שותפים" בכיכובו של חן מזרחי. באותה שנה הפיק את תוכנית הדוקו "הסטנדאפיסטים" עם רשף לוי, ושנה לאחר מכן הפיק את "הכלום הגדול", סיטקום מדע-בדיוני לילדים. באותה שנה הפיק גם את "להיות אבא" עם טל פרידמן. מנובמבר 2017 הפיק את "הערב יהיו כאן" תוכנית אירוח בהנחייתו של ירון ברובינסקי. באותה שנה הפיק את "צפוף". החל מינואר 2018 מפיק את סדרת הנוער "כפולה" בכיכובה של נועה קירל.

במרץ 2019 עלתה הסדרה "פאנץ" בהפקתו.

בשנים 2020–2024 עלתה הסדרה "מנאייכ" בהפקתו, בתאגיד השידור הישראלי. הסדרה מנתה שלוש עונות ו־30 פרקים.

ב-2021 עלו הסדרות "שקופים" ו"בני אור" בהפקתו.

מ-2022-2024, הפיק את ״שנות ה-90״, סדרת ההמשך של הקאלט של שלום ומני אסייג, ״שנות ה-80״.

ב-2023 עלתה הסדרה "לעוף על אנה". הוקרן סרט הספין-אוף "ההילולה" שהפיק.

ב-2023 הפיק את הסדרה "בני מצווה" בכאן חינוכית הסדרה עלתה בנובמבר 2023.

ב-2024 עלו הסדרות "רוח צפונית" ו"הסוכן" ועונתה הרביעית של השעשועון "קארפול קריוקי" בהנחייתו של שחר חסון, ובהפקתו של גרוס.

ב-2025 עלתה העונה השנייה של הסדרה המצליחה "בני מצווה", גם כן בהפקתו של גרוס.

בשלהי 2025, עלתה הסדרה ״המטכליסטים״ ב"yes" בהפקתו של גרוס, המספרת את סיפור חייו של התסריטאי והקומיקאי ערן זרחוביץ׳.

בינואר 2026 קנה גרוס את קבוצת הכדורגל הפועל ניר רמת השרון. הוא הבעלים וכן היו"ר של הקבוצה.

## חיים אישיים
דודנו הוא מפיק הטלוויזיה והיוצר אורי גרוס.

גרוס נשוי, ואב לשלושה.

## קישורים חיצוניים
* 

* 

## הערות שוליים

קטגוריה:מפיקים ישראלים
קטגוריה:ישראלים שנולדו ב-1973
Medicina

**Medicina** (באנגלית: **Medicine**, ובעברית: **תרופה**) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-20 ביולי 2018, על ידי חברת התקליטים וורנר מיוזיק גרופ, כסינגל שלא מתוך אלבום.

השיר הגיע למקום ה-15 במצעד שבפורטוגל, וה-14 במצעד שבצ'ילה.

## רקע וכתיבה
השיר נכתב והופק על ידי אניטה, מאוריציו מונטאנר, ג'ון לאונה, מריו קסרס ואנדי קליי. השיר הוא שיר בסגנון הרגאטון. עבור השיר יצא קליפ שיווקי מיוחד שהועלה לרשת הזרמת המדיה ספוטיפיי, בסמוך לצאתו של השיר.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של אניטה ב-20 ביולי 2018. הקליפ בוים על ידי 36 גראדוס, אשר ביים עבורה גם את קליפ השיר "Machika". בקליפ משולבים שלל צבעים שונים. בין היתר, צולם הקליפ בקולומביה, הונג קונג, הודו, ארצות הברית, אפריקה הדרומית וברזיל.

נכון למרץ 2019, מונה הצפיות של הקליפ עומד על כ-133 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אניטה
קטגוריה:שירים בספרדית
קטגוריה:שירים שנכתבו על ידי אניטה
קטגוריה:שירי רגאטון
קטגוריה:שירי פופ לטיניים
גבעת הרקפות (קריית ביאליק)

**גבעת הרקפות** היא שכונה בקריית ביאליק שנוסדה בעשור הראשון של המאה ה-21.

## היסטוריה
[ממוזער|כביש הכניסה לשכונה (שדרות רבין), [2019|טקסט=]]
השכונה נבנתה בתחילת עשור הראשון של המאה ה-21 והתושבים הראשונים בה התאכלסו בשנת 2005. היא הוקמה במזרח העיר על קרקע של מינהל מקרקעי ישראל כשכונה המיועדת למשפרי דיור, וממוקמת מזרחית לכביש עוקף קריות. סמוך לשטח הבנוי של השכונה, פעלה בשנות ה-50 מעברת "עיר המפרץ".

השכונה בנויה בצורה מעגלית, כך שבמעגל החיצוני נבנו יחידות הדיור בשכונה, ובמעגל הפנימי קיימים מעט מבני ציבור ומסחר. הבנייה בשכונה מאופיינת בבנייה רוויה, ללא בתים צמודי קרקע, והיא כוללת פארקים ושטחים פתוחים רבים.

בשנת 2006 במהלך מלחמת לבנון השנייה פגעו בשכונה שתי רקטות אשר שוגרו על ידי החזבאללה. אחת מהן גרמה לנזק לכ-80 דירות.

בשכונה ישנם כ-9 גני ילדים. בשנת 2015 נפתח בשכונה בית ספר יסודי "רקפות" אשר נבנה בבנייה ירוקה.

הרחובות בשכונה נקראים על שמות פרחים וצמחים, למעט בבנייני "שער הרקפות", בהם הרח' המרכזי והגן הציבורי קרויים ע"ש ראש הממשלה לשעבר יצחק שמיר. הרחוב הגדול והארוך ביותר בשכונה הוא רחוב "יקינטון", שגם מקיף את השכונה.

נכון לשנת 2018 התגוררו בשכונה כ-3,800 תושבים.

בשכונה פועל מרכז מסחרי, הכולל בין היתר: סופרמרקט, מספרה, פיצרייה וסניפי קופות החולים כללית ומכבי. כמו כן, פועל בשכונה בית כנסת לצד אולם כנסים.

## קישורים חיצוניים
* 

## הערות שוליים

קטגוריה:קריית ביאליק: שכונות
מילטון מרגאי

סר **מילטון אוגוסטוס סטרייבי מרגאי** (באנגלית: **Sir Milton Augustus Strieby Margai**; 7 בדצמבר 1895 – 28 באפריל 1964) היה רופא ומדינאי. כיהן כראש ממשלת סיירה לאון מ-1954 ועד מותו. בין 1954 לעצמאות המדינה ב-1961 כיהן כראש השרים ("פרימייר") של המושבה סיירה לאון הבריטית.

## תולדות חייו
נולד בדרום-מערב המושבה, למשפחה מבני המנדה (אחת משתי הקבוצות האתניות בסיירה לאון). למד בבית ספר אנגליקני ולאחר מכן בקולג' לרפואה באוניברסיטת דרהאם באנגליה והשתלם ברפואה טרופית בליברפול. ב-1926 היה הרופא הראשון והדוקטור הראשון יליד סיירה לאון. ב-1928 שב לרצו והחל לפעול למען שיפור תנאי ההיגיינה והמצב הרפואי בחברה. הוא נדד במחוזות המושבה וביקש לשלב שיטות מודרניות במסורות הריפוי והמיילדות המסורתיות. בפרט עסק בהכשרת מיילדות מסורתיות לשיטות רפואיות היגייניות. 

בשנות ה-30 נכנס כחבר המוצעה המחוקקת של המושבה. ב-1950 ייסד את מפלגת העם של סיירה לאון (Sierra Leone People's Party – **SLPP**) לאחר הבחירות שהתקיימו ב-1951 כיהן כשר בריאות, חקלאות וייעור. ב-1954 נבחר מרגאי השמרן הפרו-בריטי לראש השרים. אחיו, אלברט מרגאי, הנהיג את האופוזיציה, מפלגת העם הלאומית (People's National Party), שהשתתפה בקואליציה עם מפלגת העם החל מ-1960. ב-1958 הציג מרגאי חוקה עתידית למדינה העצמאית, שהדגישה את המשטר הפרלמנטרי ואת זיקת המדינה לחבר העמים הבריטי. ב-1960 ניהל מרגאי את השיחות בין מדינתו לבין מזכיר המושבות, איאן מקלאוד וב-27 באפריל 1961 הכריז על עצמאותה של סיירה לאון. הכינוי לו זכה בפי העם היה "Pa" (אבא).

שנה לאחר מכן זכה לניצחון נוסף בבחירות הראשונות במדינה העצמאית והיה לראש הממשלה הנבחר הראשון שלה. גישתו הייתה ליצור ממשלה רחבה ולשתף בשלטון שרים בני קבוצות אתניות רבות ככל האפשר. הוא ביקש ליצור תנופה של מודרניזציה בחינוך, בבריאות ובחקלאות ופיתח תוכניות הסברה לאוכלוסייה, שהייתה רובה ככולה אנלפביתית. עם זאת, גורמים במפלגתו ובקבוצה האתנית שלו, המדנה, מתחו ביקורת על החיבוק הרחב מדי, לטענתם, שהעניק לקבוצות אופוזיציוניות ולשבטים אחרים.

ב-1950 קיבל תואר סר חבר המועצה המלכותית.

## קישורים חיצוניים
* SIR MILTON AUGUSTUS STRIEBY MARGAI 1895-1964) ARCHITECT OF SIERRA LEONE INDEPENDENCE AND FIRST PRIME MINISTER, ביוגרפיות של אישים היסטוריים ב-Sierra Connection
* Sir Milton Margai Dead at 68; Prime Minister of Sierra Leone; Physician and Peoples Party Leader Guided Nation in 3 Years of Independence, נקרולוג בניו יורק טיימס, 29 באפריל 1964
* Sierra Leone: Margai, Sir Milton
* 

קטגוריה:ראשי ממשלות
קטגוריה:סיירה לאון: אישים
קטגוריה:חברי המועצה המלכותית
קטגוריה:בוגרי אוניברסיטת דרהאם
קטגוריה:ילידי 1895
קטגוריה:נפטרים ב-1964
קטגוריה:רופאים מהמאה ה-19
קטגוריה:רופאים מהמאה ה-20
עורק שלפוחית השתן התחתון

ממוזער|עורק הכסל הפנימי וענפיו, ובכללם עורק שלפוחית השתן התחתון
**עוֹרֵק שַׁלְפּוּחִית הַשֶּׁתֶן הַתַּחְתּוֹן** (TA: arteria vesicalis inferior), שנקרא בעבר גם בריבוי **הָעוֹרְקִים הַשַּׁלְחוּפִיִּים הַזְּנָבִיִּים** (arteriae vesicales caudales), הוא עורק באגן בזכרים היוצא מעורק הכסל הפנימי ומספק דם לחלקה התחתון של שלפוחית השתן, לבלוטת הערמונית ולשלפוחית הזרע. העורק ההומולוגי בנקבה הוא עורק הנרתיק.

העורק יוצא מהחטיבה הקדמית של עורק הכסל הפנימי ונע מתחת לצפק ברצועת שלפוחית השתן הצדית לעבר קרקעית שלפוחית השתן. לעיתים הוא יוצא מגזע משותף יחד עם עורק החלחולת האמצעי. במהלכו מסתעפים ממנו ענפי הערמונית, אשר בסופם משיקים עם הענפים המקבילים להם בצד הנגדי. לעיתים גם מסתעף ממנו עורק צינור הזרע המספק דם לצינור הזרע.

בספרי לימוד אחדים באנטומיה מגדירים כי העורק קיים בנקבה, אם כי כענף קטן של עורק הנרתיק.

## ראו גם
* עורקי שלפוחית השתן העליונים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עורקי הבטן והאגן
MotoGP עונת 2019

**עונת 2019 ב-MotoGP** היא העונה ה-71 של מרוצי אופנועי גרנד פרי. בדומה לעונה הקודמת, גם בעונה זאת התקיימו 19 מרוצים.

מארק מארקס זכה באליפות בפעם הרביעית ברציפות, תוך שהוא קובע שיא נקודות (420) ושיא פודיומים לעונה (18 פודיומים ב-19 מרוצים). אנדראה דוביציוזו סיים כסגנו של מארקס בפעם השלישית ברציפות. במהלך העונה ניצח שני מרוצים. למרות היתרון הגדול של מארקס בראש הטבלה, שבעה מרוצים הוכרעו על ידי עקיפות בהקפה האחרונה.

## קבוצות ורוכבים

### שינויים בקבוצות
* לאחר 20 שנים של שיתוף פעולה עם ימאהה עברה קבוצת טק3 לקבוצת KTM והיא משמשת כקבוצת הלוויין של היצרן שהצטרף לאליפות בעונה שעברה. קבוצת אנחל נייטו בשיתוף פעולה עם קבוצת SIC הקימו את קבוצת פטרונס ימאהה, קבוצת לוויין הממלאת את מקומה של טק3.
* קבוצת מארק וי די אס עזבה את האליפות אחרי ארבע עונות בהם התחרתה בקטגוריה הבכירה.

### שינויים ברוכבים
* חורחה לורנסו עבר לקבוצת רפסול הונדה אחרי שתי עונות בדוקאטי. לורנסו תפס את מקומו של דני פדרוסה שהודיע על פרישה בסיום העונה הקודמת ועבר לשמש כרוכב מבחן בקבוצת KTM. דנילו פטרוצ'י עבר לדודקאטי במקומו של לורנסו. פרנצ'סקו באניאיה בעונת הבכורה בקטגוריה הבכורה יחליף את פטרוצ'י בקבוצת פראמאק.
* יוהאן זרקו עזב את קבוצת טק3 והצטרף לקבוצת המפעל של KTM, כמחליפו של בראדלי סמית' שעבר להתחרות באליפות המוטו E. מיגל אוליבירה, שהתחרה עבור KTM בקטגוריות ה-Moto3ו וה-Moto2, יתחרה עבור קבוצת הלוויין שמקומו של זרקו.
* אנדראה איאנונה עזב את קבוצת סוזוקי ועבר לקבוצת אפריליה. חואן מיר, שזכה באליפות ה-Moto3 בשנת 2017 הצטרף במקומו לסוזוקי.
* פרנקו מורבידלי הצטרף לקבוצת פטרונס, שהצטרפה לאליפות. יחד איתו הצטרף פאביו קווארטררו בעונת הבכורה שלו בקטגוריה.

## לוח המרוצים

## תוצאות ודירוג
הנקודות באליפות חולקו בהתאם למפורט בטבלה הבאה

### אליפות הרוכבים
רוכבים ששמם מופיע על רקע כחול הם רוכבים בעונתם הראשונה באליפות

## קישורים חיצוניים

## הערות שוליים

קטגוריה:עונות ב-MotoGP
קטגוריה:תחרויות ספורט מוטורי ב-2019